SL Uradni list Evropske unije L 38/6

UREDBA KOMISIJE (EU) št. 121/2011

z dne 11. februarja 2011

o določitvi pavšalnih vrednosti, ki jih je treba v ribolovnem letu 2011 uporabiti pri izračunu finančnih nadomestil in pripadajočih predujmov za ribiške proizvode, umaknjene s trga

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1) ter zlasti člena 21(5) in (8) Uredbe,

ob upoštevanju naslednjega:

(1) V Uredbi (ES) št. 104/2000 je določeno finančno nadomestilo, ki ga je treba plačati organizacijam proizvajalcev, ki pod določenimi pogoji umaknejo s trga proizvode iz Priloge I(A) in (B) k navedeni uredbi. Znesek takšnega finančnega nadomestila za proizvode, ki niso namenjeni za prehrano ljudi, je treba zmanjšati za pavšalne vrednosti.

(2) V Uredbi Komisije (ES) št. 2493/2001 z dne 19. decembra 2001 o namenski uporabi nekaterih ribiških proizvodov, ki so bili umaknjeni s trga (2), so podrobno opredeljeni načini namenske uporabe proizvodov, umaknjenih s trga. Vrednost teh proizvodov je treba določiti na pavšalni ravni za vsak način namenske uporabe, upoštevajoč povprečne prihodke, ki se lahko pridobijo z namensko uporabo v različnih državah članicah.

(3) Na podlagi člena 7 Uredbe Komisije (ES) št. 2509/2000 z dne 15. novembra 2000 o določitvi podrobnih pravil za uporabo Uredbe Sveta (ES) št. 104/2000 v zvezi z odobritvijo finančne kompenzacije za umike določenih ribiških proizvodov (3) je v posebnih predpisih določeno, da mora organizacija proizvajalcev ali eden od njenih članov, ki da svoje proizvode v prodajo v državi članici, ki ni država, v kateri je priznana, o tem obvestiti organ, pristojen za dodeljevanje finančnih nadomestil. Ta organ je v državi članici, v kateri je organizacija proizvajalcev priznana. Pavšalna vrednost, ki se odšteje, mora zato biti vrednost, ki se uporablja v tej državi članici.

(4) Enako metodo izračuna je treba uporabiti za predujme finančnih nadomestil, kot je določeno v členu 6 Uredbe (ES) št. 2509/2000.

(5) Da v letu 2011 ne bi ovirali delovanja intervencijskega sistema, je treba to uredbo uporabljati retroaktivno od 1. januarja 2011.

(6) Ukrepi, predvideni s to uredbo, v skladu z mnenjem Upravljalnega odbora za ribiške proizvode –

SPREJELA NASLEDNJO UREDBO:

Člen 1

Pavšalne vrednosti za ribolovno leto 2011, ki jih je treba uporabiti pri izračunu finančnih nadomestil in pripadajočih predujmov za ribiške proizvode, ki so jih organizacije proizvajalcev umaknile s trga in niso bili namenjeni za prehrano ljudi, kot je navedeno v členu 21(5) Uredbe (ES) št. 104/2000, so določene v Prilogi k tej uredbi.

Člen 2

Pavšalne vrednosti, ki jih je treba odšteti od finančnih nadomestil in pripadajočih predujmov, se uporabljajo v državi članici, v kateri je organizacija proizvajalcev priznana.

Člen 3

Ta uredba začne veljati dan po objavi v Uradnem listu Evropske unije.

Uporablja se od 1. januarja 2011.

Ta uredba je v celoti zavezujoča in se neposredno uporablja v vseh državah članicah. V Bruslju, 11. februarja 2011 Za Komisijo Predsednik José Manuel BARROSO

(1) UL L 17, 21.1.2000, str. 22.

(2) UL L 337, 20.12.2001, str. 20.

(3) UL L 289, 16.11.2000, str. 11.